Projektindító

A projekt célja egy olyan webes alkalmazás elkészítése, amely informatikai vállalatoknak kínál segítséget különböző projektek menedzseléséhez, figyeléséhez. Ezen felül, egyszerű és könnyen használható felületet nyújtson mind projektvezetői, mind programozói szempontból.

Az oldal használata regisztrációhoz kötött. A regisztrált tagok alapíthatnak szervezetet és ezekhez felvehetnek embereket (akik szintén regisztráltak az oldalra). A szervezetnek tartalmaznia kell egy leíró dokumentációt a cég foglalkozásával kapcsolatban. Szervezeten belül létre lehet hozni projekteket.

A szervezethez hasonlóan a projektekhez is meg lehet hívni, illetve hozzárendelni a vállalat munkatársait. A hozzárendelés más-más jogosultsággal történhet:

* írás/olvasás (ekkor a tag nem kaphat ilyen jogosultságot másik projekten)
* olvasás (akár több projektet is olvashat)

A projekthez issue-k tartoznak, amiket a projektet szerkesztés jogosultsággal rendelkező tagok hozhatnak létre és rendelhetnek hozzá projektben levő tagot (aki lehet a létrehozó - azaz saját maga – vagy a projekt bármely más személye). A munkatársak a hozzájuk rendelt három státuszba rendelhetik:

* todo (létrehozás után minden issue-nak ez az alapértelmezett státusza)
* in progress (megoldás alatt levő issue)
* done (megoldott issue)

Az issue-khoz a projekttagok hozzászólhatnak (bármely jogosultsággal rendelkezik).

Ezek mindegyikéről – azaz hozzászólás érkezett, issue státusza megváltozott, issue-t rendeltek egy személyhez – a rendszer értesítést küld a megadott személynek.

A projekt ezen felül tartalmaz wiki oldalt is.

Különböző kimutatások, statisztikák szintén megtekinthetők az emberekről és a projekttel kapcsolatosan is (a projekt előrehaladtával az issue-k és programhibák száma).