# Szakterületi fogalomjegyzék

Ebben a részben a fejlesztett szoftver által támogatott szakterület legfontosabb fogalmait rendszerezzük, amelyek ismerete szükséges a fejlesztői, és különösen a felhasználói dokumentáció megértéséhez. Az itt felsorolt fogalmak egy része általános gyűjtőfogalom, ezek esetében a szoftver szempontjából értendő specializációkat vezetjük be.

## Szervezetek és projektek

* **Organization**: szervezet. A szoftver elsősorban szoftverfejlesztéssel foglalkozó cégek munkáját hivatott támogatni, ezért szervezet alatt elsősorban olyan vállalatokat értünk, amelyek projektcsapatok szervezésével és irányításával állítják elő szoftvereiket. A szervezet tehát képes projektek létrehozására, menedzselésére, és a munkafolyamat lezárulásával a projekt megszüntetésére. Emellett minden vállalatnak lehetősége van a munkájáról beszámoló lapot készítenie, amiben ismertetik a weblapra látogató felhasználók számára szervezetük működését, céljait, jelenleg is zajló munkáikat.
* **Project**: projekt. A vállalaton belüli munka projekteken belül zajlik, a munkatársak legalább egy, de akár több projektben is részt vehetnek.
* **README**: Minden projekt rendelkezik egy olyan dokumentummal, amely röviden ismerteti a projekt célkitűzéseit, a megvalósítandó szoftver céljait, vagy beszámol az elkészítendő termék felhasználási céljairól. Ez a dokumentum minden projekttag számára nyilvános, illetve ha maga a projekt publikus, akkor bármely látogató számára elérhető.
* **Issue**: teendő. A projekt nem más, mint az egyes dolgozókhoz rendelt teendők összessége. Kezdetben a teendők listája üres, majd a projektvezető, vagy a felhasználók elkezdik felvinni az elvégzendő munkafolyamatokat teendők formájában. A projekt akkor zárható le, ha az összes issue megoldásra vagy felfüggesztésre került.

## Felhasználók

* **User**: dolgozó, projekttag. A szervezet dolgozóit összefoglaló néven felhasználóknak nevezzük. Ők azok, akikhez issue-kat rendelhetünk, és létre is hozhatják őket, amelyeknek a státuszát később módosíthatják.
* **Role**: jogosultság. A felhasználók különböző jogosultsági körökkel rendelkeznek. A felhasználók alapvető jogköreit az előző pont tartalmazza, a következő két pont pedig további két speciális jogosultsági szintet vezet be.
  + Guest/observer: vendég/felügyelő. A regisztrált felhasználóknak lehetőségük van kezdeményezni egy ún. megfigyelői státuszt az egyes szervezeteknél. Ebben az esetben ők nem hozhatnak létre és nem is módosíthatnak issue-kat, csupán megfigyelhetik azokat.
  + Project owner: projekt tulajdonos. A szervezeten belül a projekt tulajdonosa hozhat létre, illetve szüntethet be projekteket.
* **Regisztráció**: A főoldalon való regisztrációval létrejön egy felhasználói profil. A profillal rendelkező felhasználók kérhetnek utána megfigyelői szerepeket a vállalatoknál, illetve az egyes szervezetek is csak regisztrált felhasználókat tudnak bevenni a vállalatba.
* **Felvétel**: A felvétel során a regisztrált felhasználó a vállalat munkatársa lesz, az alapvető user jogkörökkel felruházva.

## Teendők

* **Board**: tábla. Ezen a felületen lehet megtekinteni a projektben lévő issue-kat. Lehetőség van felhasználó, szervezet vagy típus szerinti szűrésre, ekkor a boardon csak az adott felhasználó, a teljes szervezet vagy egy adott típusú issue-k látszanak.
* **Assign**: hozzárendelés. Minden issue egy adott user-hez van rendelve. Ez létrejöhet úgy, hogy a projekt owner hozzá létre az issue-t, és dedikálja azt egy adott usernek, vagy a user maga hozza létre, és ekkor automatikusan saját magához rendelődik.
* **Státuszok**: Minden issue-nak van státusza, ami a teljesítettségét jelzi. A munka végzése során a felhasználók megváltoztathatják az issue státuszát. Az alábbi három teljesítettségi állapotot különböztetjük meg:
  + ToDo: elvégzendő.
  + Doing: folyamatban lévő.
  + Done: elvégzett.
* **Típusok**: Az egyes issue-k az alábbi négy csoport valamelyikébe esnek, attól függően, hogy milyen fajta munkát írnak elő egy adott user számára.
  + Feature: új funkció elkészítése.
  + Bug: Egy meglévő funkció hibás működését leíró riport.
  + Improvement: Egy meglévő, és jól működő funkció kiterjesztése új szolgáltatásokkal.
  + Test case: Meglévő funkció validálását célzó teszteset leírása.
* **Deadline**: határidő. Minden issue rendelkezik egy határidővel, amely előtt a hozzárendelt felhasználó emlékeztető jellegű üzenetet (ld. Email warning) kap, ha még nem oldotta meg (vagyis az issue státusza nem Done).

## Együttműködés

* **Komment**: Az egyes issue-khoz lehetősége van minden felhasználónak kommenteket fűznie, illetve esetlegesen képeket feltölteni.
* **Értesítés**: A felhasználók értesítéseken keresztül értesülnek a projekt történéseiről, amiket az oldalra belépve olvashatnak el, vagy email-ben kapnak meg. Egy user az alábbi eseményekről kaphat értesítést: issue-t rendeltek hozzá, egy felhasználó kommentett fűzött az ő issue-jához, egy issue hamarosan eléri a határidejét.
* **Email warning**: A kritikus eseményekről (határidő lejárta, illetve sürgős bug fix) a felhasználó email-ben is értesül.
* **Wiki oldal**: A projektben bármely tag wiki oldalakat hozhat létre, bármely témában. Ezeket az oldalakat ugyancsak el lehet látni kommentekkel.

## Kimutatások és statisztikák

* **Felhasználói kimutatás**: A felhasználó egy diagramon látja a saját issue-inak kimutatását: egyes típusok vagy státuszok, illetve határidő szerint.
* **Projekt előrehaladás**: Ezen a diagramon minden felhasználó láthatja a projektben lévő issue-k számának időbeli változását, a felhasználó kimutatásban felsorolt bontások szerint tetszőlegesen.